Mita pentru permisul auto



In timp ce lupta anticoruptie a fost si este prezenta in toate programele de guvernare din ultimii 20 de ani, la Directia de Permise Auto din cadrul Politiei Romane functioneaza un adevarat MLM (Multi Level Marketing) prin intermediul caruia persoanele care doresc sa obtina permisul auto sunt determinate sa "cotizeze".

Valoarea acestei contributii "voluntara" este in jur de 200 Euro si variaza de la judet la judet si de pozitia in arborele MLM a persoanei care abordeaza candidatul.

Candidatul care nu "cotizeaza" este examinat riguros. In cele 30 de minute de examinare, agentul de politie are posibilitatea sa interpreteze ca abateri nenumarate situatii din trafic. Candidatul, incepator fiind, in haosul dat de aglomeratia traficului si de starea drumurilor si a indicatoarelor de circulatie, inevitabil ajunge in situatia de a nu respecta 100% toate regulile. Chiar si conducatorii auto experimentati fac "artificii" la limita pentru a iesi din unele incurcaturi.

In aceste conditii absolvirea examenului depinde de bunavointa examinatorului.

Dupa ce candidatul este respins, acesta constata ca cheltuiala, timpul si nervii alocati repetarii examenului au o valoare mult mai mare decat 200 Euro si din "pragmatism" cauta intrarea in MLM.

Practic sistemul este atat de ramificat incat aproape pe oricine intrebi, iti poate recomanda o filiera pentru a rezolva problema.

Opinia publica este cristalizata pe ideea ca fara spaga nu obtii permisul asa ca cei mai multi aranjeaza din prima fara a mai avea batai de cap.

Cei mai curajosi incearca o data, de 2 ori dupa care "le vine mintea la cap".

Dupa ce a lansat banii in sistem, candidatul nu mai are grija traseului si isi poate permite greseli pe care examinatorul le trece cu vederea. De fapt cea mai mare grija a lui este daca banii (sau o parte din ei) au ajuns la examinator adica daca ramura MLM la care s-a inscris nu este uscata.

Au fost si cazuri in care banii s-au ratacit pe drum si candidatii au fost si mai pagubit.



Candidatii care "nu sunt adaptati" la realitate si se incapataneaza sa li se recunoasca capacitatea de a conduce un autovehicul sunt picati pe banda rulanta si constituie procentul de candidati respinsi pe care orice examinator trebuie sa il aiba pentru ca niciodata nu pot sa fie admisi toti candidatii. Ca doar examinatorii nu sunt fraieri sa pice pe cei care cotizeaza.



Analizand mai atent atent fenomenul constatam ca sunt 5 situatii distincte:

1. Candidatul merita sa fie admis, conduce fara greseli si obtine permisul. Procentul acestei categorii de soferi este foarte mic.

2. Candidatul merita sa fie admis insa este respins pentru ca nu a dat spaga. Acesta nu este un caz de mita ci de abuz de putere care este foarte greu de demonstrat.

3. Candidatul merita sa fie admis si cotizeaza trecand astfel examenul. Nici acest caz nu este de mita ci mai degraba de insusire de bunuri necuvenite. Un aspect secundar al acestei categorii de soferi este ca o lunga perioada ei nu au incredere in capacitatea de conducere si sunt timorati in trafic.

4. Candidatul nu este suficient pregatit dar plateste si obtine permisul de conducere. Doar acest caz este de mita si mai mult decat atat este atentat la siguranta circulatiei pentru ca proaspatul sofer poate produce adevarate tragedii.

5. Candidatul nu este suficient pregatit si este respins pe buna dreptate (cu sau fara mita).



Care este stafful acestui MLM si ce suma de bani se opreste la fiecare treapta sunt doar doua dintre misterele eternei si fascinantei Romanii.

Cert este ca anual in Romania se obtin sute de mii de permise. La o valoare medie de 200 Euro rezulta o afacere de zeci de milioane de Euro. Este o suma frumoasa care poate unge osiile ca sa nu scartie nici una dintre institutiile statului care de altfel sunt platite tot din banii nostri pentru a ne apara interesele.

O metoda de a intrare in normalitate este ca examenul practic sa se dea cu agenti de politie dintr-un alt judet. Adica examinatorii sa exercite aceasta atributie de maxima importanta in judetele invecinate.



Cititorule, nu cred ca am surprins toate aspectele problemei. Stiu ca si tu te-ai confruntat sau cunosti persoane care au trecut prin aceasta experienta. De aceea te rog sa ne spui lucruri noi care sa ajute societatea romaneasca sa scape de aceasta rusine iar pe noi de umilinta de a fi "cetateni europeni".

Iti multumesc.

Mihai Popa

